《快哉亭》
宋代·贺铸

飞亭冠城隅，空豁延四望。
夙昔两文雄，故床此相向。
山川气候美，诗酒风神王。
弹压许昌侯，阳春慙俚唱。
麾车忽南北，荣辱生誉谤。
一躐云逵间，一落江湖上。
我来得陈躅，伏槛徒怊怅。
可畏此尘笼，归哉养荒浪。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。